DS Arena i Hobro dannede rammerne om NordicBet Ligaens helt store finale. En vaske ægte fodboldgyser fandt sted da de to nordjyske hold, Hobro IK og Vendsyssel FF, mødte hinanden. For det er ikke kun en sejr, det handler om. Det hele handler nemlig om fremtiden – Superligaen. Alka Superligaen er målet, og de to mandskaber var før kampen nummer 1 og 2. Men efter et års fravær er Hobro nu tilbage i Superligaen. På hjemmebane i Hobro gjorde Hobro IK det eneste rigtige. De tog en sejr 1-0 mod de andre nordjyder på andenpladsen, Vendsyssel FF. Det blev norske Pål Alexander Kirkevold, der i 81. minut scorede kampes eneste mål. Dermed tog Hobro sejren, og kan nu tage med rejst pande til Superligaen næste sæson. For Vendsyssel FF betyder det nu, at de skal ud og møde den samlede vinder af kampene mellem Esbjerg fB og AC Horsens i to playoffkampe. I aften klokken 19:30 er vi med til efterfest og kampanalyse direkte fra Hobro.

Opsummering:
Hobro vandt mod Vendsyssel og er dermed direkte videre i Superligaen.